text.text: موقع واب يعبر على أفكار وعقيدة ومشروع الحركة القومية التونسية
text.text_idx: #000000
text.text: الرئيسيةسياسةأعوان الدولة / إتحاد الشغل : و إبتزاز تونس
text.text_idx: #000006
text.text: أعوان الدولة / إتحاد الشغل : و إبتزاز تونس
text.text_idx: #000007
text.text: تصرف إتحاد الشغل مع الدولة التونسية و من وراه أعوان الدولة، يشبهو لواحد لقا جماعة يغتصبو في أمو و في العوض يحاربهم و يدافع على أمو! لا.. قام ٱليا عمل عركة معاهم للمطالبة بحقو في الإستمتاع بإغتصاب أمو لأنهم ماهمش خير منو و كيف تلومو عليه يقلك هوما السبب هوما بداو و انا المحروم جنسيا الزوالي تلوم فيا !.
text.text_idx: #000009
text.text: التشبيه هذا موضوعي علخر لأن الدولة هي أم عون الدولة الموظف العمومي و بلاش بيها ما يسوى شي بالرسمي في سوق الشغل. كيف يقع نهبها و تخريبها يتنطر يطالب بحقو على أساس رزق البيليك فالعوض يحميها من النهب و التخريب.
text.text_idx: #000010
text.text: شركات عمومية في أغلبها الأعم فالسة تماما يعني إنو أعوانها مايدخلو في شي و نحنا نصرفو عليهم من جيوبنا و يتسماو شغالين/عمال و نعتبروهم مستغلين و زواولة و مساكن ! و هوما في الحقيقية طفيليين و سراق و فصايل لأنهم يعيشو على حساب الدولة و حساب الشعب و بالسيف على الجميع و كان عجبك .
text.text_idx: #000011
text.text: مؤسسات عمومية زايدة تماما، ماتقدم في حتى إضافة حقيقية و مجرد إدارات متاع مصاريف و خدامة بناكة راكشين و يطالبو بالزيادات نظير التعب من الراحة! ممكن الثلث أو أكثر و ممكن النصف من 650.000 عون دولة زايدين تماما و كتلة أجورهم هي عبئ عام عملاق على ظهر الدولة بش يخلصوه أعوان القطاع الخاص مع راس المال الصالح من حر مالهم الي جابوه بعرقهم و الي خدمتهم فيها إنتاج و نفع حقيقي للأمة مش كيف أغلبية أعوان الدولة الي يقومو بدور القمل و الناموس الي يمصفي دم الدولة. إايه أغلبية أعوان الدولة الي هوما عمود إتحاد الشغل هوما فصايل و كائنات طفيلية وممكن سامة في الجسد التونسي و يجي يقلك زواولة!
text.text_idx: #000012
text.text: إضرابات الأساتذة الي أقل واحد فيهم يخلص مليون الي واحد عندو نفس الشهادة متخرج من نفس الكلية عندو نفس المعدل و يخدم من سنوات في القطاع الخاص يخلص تلقاه 600 دينار( نحكي على معرفة من الواقع) و يخدم 45 ساعة و هو 18 ساعة ( اي الثلث) و يرتاح 4شهور في العام و رغم ذلك ما يحشموش يطالبو بالزيادات و يهددو بمقاطعة الإمتحانات ! في وضع عام خايب خلاص.
text.text_idx: #000013
text.text: الميزة الأساسية لأعوان الدولة التونسية الي يتشابهو فيها تماما مع الحكومات المتعاقبة أنهم :طماعة، جشعين، جواعى، فاسدين علخر، كركارة و سبب رئيسي في التخلف التونسي و مصالحهم تتناقض تماما مع التقدم التونسي و بش ياقفو ضد اي إصلاح حقيقي جذري للدولة و بش يتمردو على الخوصصة لأنهم يتمعشو من الشركات و شايخين بالراحات، الفصعات و غياب الإلتزامات و التوريث لأولادهم و إتحاد الشغل مستحيل يسلم في الشركات العمومية الي هي بقرة حلوب للرشاوي متاع الانتدابات و الترقيات و غيرها من الإمتيازات للنقابيين.
text.text_idx: #000014
text.text: أما لهنا تتكتل إنتي و زملائك الطفيليين و توليو قوة بعشرات الآلاف و توقفو الدولة و تهددوها بالشلل و هكا فإنكم تبتزوها إيه نعم تبتزوها كيف أي عصابة تقوم باختطاف طفل صغير و تبتز عايلتو باش تاخو المليارات .
  ما يقوم به أعوان الدولة التونسية هو إبتزاز صريح و واضح .
text.text_idx: #000022
text.text: و لهنا يحرزلهم دولة ضعيفة و سياسيين فاسدين و أحزاب حلبة و قضاء تاعب و الأهم غياب الإرادة السياسية و عجز الأمة على التماسك و مواجهتم و إلا راهم لكل تحاكمو و تعدمو كالكلاب .
text.text_idx: #000024
text.text: ماتنجمش تحكم، تصلح، تبدل، تقدم بتونس وقت الي إتحاد الشغل ينجم يوقفك لأي سبب كان و بأي تعلة كانت و يلعبها بطل و يجيب معاه تعاطف الموظفين الطماعة الفاسدين و الإعلام اليساري الخامج و تقعد إنتي في التسلل و ماعليك كان الإستقالة إذا عندك ذرة كرامة.( الكلنا نتذكرو آش عمل إتحاد الشغل بعد 2011 كيفاش حطم أول حكومة منتخبة و شرعية منذ الإستقلال و كيفاش فرض عليها الاستقالة و دمر الإقتصاد التونسي و الميزانية باش يجبرها على التسليم) .
text.text_idx: #000026
text.text: و في هذا الوضع وين الدولة فلتت من يدين الحكومة و الشعب قعد يتفرج، إتحاد الشغل يعرف يضرب، يوقف، يبتز أما ما يعرفش يحكم لأنو خاطي المطالب فليس له أي برنامج كان المطالب الإجتماعية السياسية كهو و هكذا فإنو بفضل أعوان الدولة ستنتهي الدولة بقدرة ربي.
text.text_idx: #000027
text.text: => لا يجب أن يوجد أبدا لأي كان سلطة الشل أو التعطيل و مهما كانت الحجة لاتقلي عمال لاتقلي إستغلال لا حقوق لا والو. هذي مسألة مبدئية مافما حتى سلطة فوق أو مساوية للدولة لا في الداخل لا في الخارج .
text.text_idx: #000028
text.text: مبدأ سيادة الدولة منفي تماما في تونس نافينو الأجانب و نافيه إتحاد الشغل و أحنا التوانسة نبقاو فرايجية فقط، نتفرجو في تونس تضيع جرة البراينية و النقابات و نتفرجو في النخبة السياسية الضعيفة العاجزة و المشلولة و شقالك شقتلك ماتنجمش.
text.text_idx: #000029
text.text: نجح عون الدولة التونسي في إنو يعيف التونسي في حياتو و في إنو يخلينا نكرهو إتحاد الشغل و نحتقره تماما و نطالبو بالغاؤو، و حلانو و منع تأسيس أي نقابة في القطاع العام للأبد و منع أي تنظم لأعوان الدولة لاجل غير مسمى حتى لين تتبدل الدولة و تتبدل القوانين و تتبدل الإدارة و يتبدلو الأعوان بأعوان جدد يمنو بتونس و جايين للخدمة على أساس قومي لأجل النفع العام لأجل الصالح العام لأجل الامة التونسية و لأنهم يحبو الخدمة قبل الفلوس .
text.text_idx: #000031
text.text: الرد الجذري على اللوم السطحي للقومية التونسية
text.text_idx: #000032
text.text: الموقع الإلكتروني
text.text_idx: #000039
text.text: جميع الحقوق محفوضة لمجلة القومية التونسية 2021 Cream Magazine by Themebeez
text.text_idx: #000041